paragraph_text: Od 1956. živi u Moskvi. Radio je kao japanolog sve do 1998. godine kada objavljuje roman Azazel, nakon kojeg se potpuno posvećuje pisanju. Pod pseudonimom Boris Akunin je napisao nekoliko romana i kratkih priča, među ostalima i serijal Avanture Erasta Fandorina. Azazel je prvi roman u nizu koji prati zgode mladog detektiva Erasta Fandorina. Radnja romana je smještena u carsku Rusiju. U maniri Sherlocka Holmesa, ali ovog puta onog s istoka, mladi Fandorin razrješava slučajeve ubojstava. Prema svojoj izjavi, pisanjem serije o Fandorinu ima namjeru svakim romanom obraditi kriminalistički roman jednim zasebnim pristupom.